Theocritus

Theocritus (Graece ) fuit poeta Graecus, natus Sicilia in insula post mortem Alexandri Magni (saeculo III a.C.n.). Materia eius carminum lata est a vita pastorum et a moribus rusticis; igitur hoc poeticum genus bucolicum nominatur. Graece scripsit Dorice. Vergilius, diligens Theocriti lector, eum imitatur in libris bucolicis.

Pauca scimus de vita eius sed nonnulla suis e scriptis inferimus. Natus est probabiliter Syracusis et diu insulam Coum habitavit ab Hierone Syracusarum tyranno protectus et a Ptolemaeo II Philadelpho in Alexandria, ubi habitavit et Callimachum cognovit. Dramaticam poesin pulcherrime miscuit lyricae in idyllis circiter triginta, quae carmina sunt cum dialogis inter pastores bubulcosque amoris narrantes aegritudines in medio irrealis amoenissimorum locorum Arcadiae.
Hoc genus lingua Graeca Dorica βουκολικἁ ἀοιδά, i. e. carmen postorale, ipse nominavit,Theocritus, Carmen 1.64., unde vox ad bucolicum genus designandum nobis venit. Epigrammata quoque scripsit.

Bucolicum continuaverunt genus Moschus Syracusanus et Bion Smyrnaeus. Longus imitatus est rem bucolicam in fabula titulo Daphnis et Chloe et Vergilius in Bucolicis sive Eclogis. Et temporibus Neronis poetae bucolici floruerunt et posteriorum et medioaevalium temporum nota sunt carmina bucolica quorundam poetarum, e. g. Marci Aurelii Nemesiani (Bucolica vel Eclogae), Severi Sancti Endelchii (De mortibus boum), Modoini (Eclogae), carmen dictum carmen bucolicum Gaddianum (e codice Gadianum enim excerptum est). Petrarca Vergilium sequens carmen bucolicum scripsit.
Etiam Ioannes Boccaccius et Iacobus Sannazarus, Reortús auctores, genus coluerunt bucolicum in fabulis. Theocritica in Francia edidit convertitque Leo Renier.

Andreas Divus et Guilielmus Xylander Theocriti carmina Latine oratione soluta verterunt; versibus Helius Eobanus Hessus, Carolus Antonius Wetstenius, Raymundus Cunichius et Bernardus Zamagna.

 Opera 
 I : "Thyrsis" ()
 II : "Pharmaceutria" ()
 III : "Amaryllis" ()
 IV : "Pastores" ()
 V : "Viatores seu Bucoliastae" ()
 VI : "Bucolici cantores" ()
 VII : "Thalysia" ()
 VIII : "Bucolici carminis cantores" ()
 IX : "Pastor sive Bubulci" ()
 X : "Operarii sive Messores" ()
 XI : "Cyclops" ()
 XII : "Aites" ()
 XIII : "Hylas" ()
 XIV : "Cyniscae amor sive Thyonichus" ()
 XV : "Syracusiae sive Adonidis festum celebrantes" ()
 XVI : "Charites sive Hieron" ()
 XVII : "Laudatio Ptolemaei" ()
 XVIII : "Helenae epithalamion" ()
 XIX : "Favorum fur" ()
 XX : "Bubulcus" ()
 XXI : "Piscatores" ()
 XXII : "Gemini" ()
 XXIII : "Amator" ()
 XXIV : "Herculiscus" ()
 XXV : "Hercules leonis interfector" ()
 XXVI : "Lenae seu Bacchae" ()
 XXVII : "Colloquium Daphnidis et puellae" ()
 XXVIII : "Colus" ()
 XXIX : "Amores" ()
 XXX : "In mortuum Adonidem" ()
 Fragmentum : "Berenice"
 Epigrammata

 Nexus externi 
 Idyllia 
 Idyllia: versiones Andreae Lang et C. S. Calverley apud gutenberg.org 
 Idyllia: versio C. S. Calverley 
 Idyllia: versio J. M. Edmonds 
 Idyllia 
 Idyllia nonnulla cum subsidiis 
 Idyllia 

 Adnotationes 

 Bibliographia 
 Editiones et versiones operum
 J. M. Edmonds, interpr. The Greek Bucolic Poets. Cambridge: Harvard University Press, 1912 (Loeb Classical Library) 
 A. S. F. Gow, ed. et interpr., Theocritus. Cantabrigiae: Cambridge University Press, 1952. 2a ed. 2 voll. 
 Theophilus Kiessling, ed., Theocriti reliquiae. Berolini: Libraria Weidmannia, 1819  Textus apud archive.org
 Harry C. Schnur, interpr., Theokrit: übersetzt und kommentiert. Reutlingen, 1975. ISBN 978-3-87421-054-6 
 Ioannes Henricus Voß, transl. Tübingen, 1815. 2a ed.

 Philologica et historica
 Joan B. Burton, Theocritus's Urban Mimes: mobility, gender, and patronage. Berkeleiae: University of California Press, 1995. ISBN 0-520-08858-1 Recensio in BMCR
 M. A. Harder, R. F. Regtuit, G. C. Wakker, edd., Theocritus. Groningae, 1996
 Richard Hunter, Theocritus and the archaeology of Greek poetry.Cantabrigiae: Cambridge University Press, 1996. ISBN 0-521-56040-3
 K. Lembach, Die Pflanzen bei Theokrit. Heidelbergae, 1970
 Peter Levi, "People in a landscape: Theokritos" in Hellenistic history and culture ed. P. Green (Berkeley: University of California Press, 1993) pp. 111-137
 O. Skutsch, "The Singing Matches in Virgil and in Theocritus" in Bulletin of the Institute of Classical Studies vol. 18 (1971) pp. 26-29 
 Susan A. Stephens, Seeing double: intercultural poetics in Ptolemaic Alexandria. Berkeley: University of California Press, 2003 ISBN 0-520-22973-8 Paginae selectae

Categoria:Poetae Graeci
Categoria:Scriptores Aegypti Graecoromani
Categoria:Scriptores Siciliae
Categoria:Auctores Graeci antiqui
Categoria:Incolae Coi
Categoria:Nati saeculo 4 aut 3 a.C.n.
Categoria:Mortui saeculo 3 a.C.n.
Categoria:Ptolemaeus II
!